ทดสอบแรงขายโมนิก้าและทีมงาน
*สิ่งที่ทำให้ “โมนิก้า” รู้สึกเป็นกังวลในเที่ยวนี้มีแค่ดัชนีจะยืนเหนือแนวรับสำคัญทางจิตวิทยา 1,450 จุดได้ยาวนานขนาดไหน? เพราะอาการที่แสดงออกมาเมื่อวานนี้ทำให้รู้ว่า มีคนจ้องขายหุ้นตลอดเวลา ขณะเดียวกันก็มีคนพยายามช้อนหุ้นตลอดเวลาเช่นกัน ส่งผลให้ดัชนีแกว่งตัวตุปัดตุเป๋ตลอดทั้งวันนั้น มันเป็นจังหวะที่นักเล่นต้องคิดเผื่อไปข้างหน้ากันแล้วล่ะค่ะ
6 ก.ค. 2559

*สิ่งที่ทำให้ “โมนิก้า” รู้สึกเป็นกังวลในเที่ยวนี้มีแค่ดัชนีจะยืนเหนือแนวรับสำคัญทางจิตวิทยา 1,450 จุดได้ยาวนานขนาดไหน? เพราะอาการที่แสดงออกมาเมื่อวานนี้ทำให้รู้ว่า มีคนจ้องขายหุ้นตลอดเวลา ขณะเดียวกันก็มีคนพยายามช้อนหุ้นตลอดเวลาเช่นกัน ส่งผลให้ดัชนีแกว่งตัวตุปัดตุเป๋ตลอดทั้งวันนั้น มันเป็นจังหวะที่นักเล่นต้องคิดเผื่อไปข้างหน้ากันแล้วล่ะค่ะ
*เนื่องจากการกระชากขึ้นไปทำจุดสูงสุดที่ระดับ 1,459.80 จุด ต่อจากนั้นรูดลงมาทำจุดต่ำสุดที่ระดับ 1,447.69 จุด ก่อนจะลงเอยที่ระดับ 1,450.07 จุด ลบไป 4.49 จุด ด้วยมูลค่า 5.20 หมื่นล้านบาท “โมนิก้า” ถือเป็นโมเมนต์ที่นักลงทุนต้องเริ่มขยับทำอะไรสักอย่าง! ซึ่งทางเลือกหลักในเที่ยวนี้ก็มีแค่ “ซื้อ ถือ ขาย” จึงต้องแยกแยะหุ้นเป็นรายตัวนะจะบอกให้
*โดยเฉพาะในรายของน้องใหม่ ALT ทำท่าติ๋มๆ หงิมๆ เหมือนจะไม่มีอะไรเกิดขึ้น แต่พอเผลอปุ๊บ..คุณเธอฟาดเรียบ (ทุกช่อง) จนราคาหุ้นพุ่งขึ้นมาปิดที่ 8.80 บาท บวกไป 1.25 บาท หรือขึ้นไป 16.60% ด้วยมูลค่า 3.27 พันล้านบาท “โมนิก้า” ถือเป็นเกมของคนที่อ่านแผนธุรกิจออก จึงรีบกระโจนมานั่งหน้ากระดาน พร้อมกับรีบเคาะขวาอย่างไม่คิดชีวิต เพราะรู้แล้วว่า ในช่วงท้ายปีหุ้นตัวนี้จะโชว์ทีเด็ดอะไรออกมาบ้าง เดี๊ยนถึงไม่ต้องร้อยท่อต่อสายตรงถึง “น้องอ๋อย” แล้วกระมั้ง!…อิอิอิ
*เช่นเดียวกับในรายของเจ้าจำปี THAI กระชากขึ้นมาปิดราคาสูงสุดของวันที่ระดับ 25.75 บาท บวกไป 2.05 บาท หรือขึ้นไป 8.65% ด้วยมูลค่า 1.99 พันล้านบาท พร้อมกับทำ new high อย่างเป็นทางการในรอบ 3 ปีแบบเบ็ดเสร็จเด็ดขาด มันเป็นภาพสะท้อนที่ทำให้เห็นว่า เป้า 30 บาทไม่ไกลเกินเอื้อม “โมนิก้า” ถึงเชื่อว่า จังหวะนี้ต้อง follow up แบบไม่มีข้อแม้นะคะ
*น่าประหลาดใจก็คือ BANPU ทะยานขึ้นมาทำ new high ในรอบ 8 เดือนที่ระดับราคา 15.80 บาท บวกไป 0.20 บาท ด้วยมูลค่า 3.24 พันล้านบาท ก็เป็นอีกโมเมนตัมที่น่าสนใจไม่ใช่น้อย และถ้าดูจากความคาดหวังที่มีต่อหุ้นตัวนี้ “โมนิก้า” บอกได้ทันทีว่า ขึ้นอยู่กับแต่ละบุคคล จึงกลายเป็นหุ้นที่คนเล่นต้องกล้าบ้าบิ่นสุดๆ เพราะทุกอย่างที่สัมผัสได้ในตอนนี้ ยังเป็นเพียงนามธรรมน่ะสิ
*เหมือนกับในรายของ IVL เมื่อครั้งยามรักแบบสุดซอย น้ำต้มผักก็ยังหวาน พอถึงยามชังสุดขีด น้ำตาลก็ยังขม “โมนิก้า” จึงขอป้องปากเม้าท์กันสักนิด เพราะเรื่องนี้มันเป็นผลสืบเนื่องจากการโรดโชว์ (พรายกระซิบเล่าให้ฟังแบบนี้) ซึ่งมีโบรกแห่งหนึ่งแถวสาทรไปปรับลดประมาณการ ทั้งที่คนของโบรกเกอร์นั้นมองว่า ตัวเลขกำไรจะออกมาดีกว่าปีก่อน จึงกลายเป็นข้อมูลที่ความขัดแย้งในตัวของมันเอง และเรื่องนี้ก็ทำให้ “อาลก” ถึงกับมีการควันออกหู ขณะที่ราคาหุ้นในกระดานรูดลงมาปิดที่ 28.50 บาท ลบไป 1 บาท ลบไป 3.40% ด้วยมูลค่า 900 ล้านบาทแบบนี้..โทษใครได้ล่ะค่ะ
*เช่นเดียวกับเหตุการณ์ที่เกิดขึ้นกับ AJD ตั้งท่า ตั้งลำ มาเป็นอย่างดี แต่สุดท้ายก็ทำให้กองเชียร์เซ็งในอารมณ์ไปตามกัน เพราะทุกอย่างก็เข้าทางที่ควรจะเป็นหมดแล้ว จู่ๆ โดนสาดหุ้นทิ้ง 2 วันติดๆ จนวานนี้หุ้นลงมากองอยู่ที่ 1.36 บาท ลบไป 0.07 บาท หรือลงไป 4.90% ด้วยมูลค่า 311 ล้านบาท “โมนิก้า” ถือเป็นเรื่องที่เกิดจากน้ำมือนักลงทุนรายใหญ่อย่างแน่นอน ว่าแต่ เขาคนนั้นเป็นใคร?
*เบรกอารมณ์มาดูหุ้นที่กระดี๊กระด๊ากันบ้างดีกว่า และตัวที่น่ามองสุดในเที่ยวนี้ก็คือ BFIT หลังมีแรงซื้อจำนวนมากเข้ามาไล่ราคากันอย่างคึกคัก จนหุ้นวิ่งขึ้นมาปิดที่ 10.30 บาท บวกไป 1 บาท หรือขึ้นไป 10.75%  ด้วยมูลค่า 353 ล้านบาท “โมนิก้า” ถือว่าเรื่องนี้ต้องมีอะไรที่มากกว่าที่เห็นกันอยู่แน่ๆ งานนี้ถ้าอยากรู้ความเป็นมาของหุ้นตัวนี้เป็นอย่างไร?..น้องธิดา น่าจะรู้ดีสุดเจ้าค่ะ
*ไหนๆ เผือกเรื่องชาวบ้านแบบสุดตัวทั้งที “โมนิก้า” ขอแวะมาดูหุ้น EPCO เพื่อฉายภาพการเปลี่ยนแปลงครั้งสำคัญให้นักเล่นได้รู้กันไปเลย ว่ากันว่า งานนี้จะมีการบุ๊คกำไรพิเศษจากบริษัทลูกที่กำลังจะเข้าตลาดหุ้น ราคาหุ้นเลยเด้งรับด้วยการวิ่งขึ้นมาปิดที่ 6.90 บาท บวกไป 0.75 บาท หรือขึ้นไป 12.20% ด้วยมูลค่า 220 ล้านบาท เดี๊ยนถือเป็นช็อตที่ต้องตามไปดูนะคะ
*เช่นเดียวกับในรายของ AQUA ก็รู้กันอยู่แล้วว่า หุ้นตัวนี้มีอะไรดีซ่อนไว้ แถมได้มือการเงินตัวแม่อย่าง “เจ๊เหมียว” คอยกำกับทิศทางธุรกิจแบบนี้กระมั้ง! หุ้นถึงวิ่งขึ้นมาปิดที่ 0.99 บาท บวกไป 0.13 บาท หรือขึ้นไป 15% ด้วยมูลค่า 293 ล้านบาทแบบชิวๆ งานนี้ไม่ขอเม้าท์ถึงรายละเอียดว่า หุ้นตัวนี้ดีอย่างไร? เพราะต้องการให้ตลาดซึมซับรับข่าวด้วยตัวเอง..จริงไหมเจ๊!